da da en de da en en sv nl en da en da da da de nl en sv nl en sv nl da en da eml da en en de de de da da da da tr da fr da sv nl es et da sv da en da da da en en de de da da da da da da en en da da en de da da da de fr de nb nb da da ca nb da da da da it da da da sv da da da da da da da da da da da da id da da da nb da cs fy pt da en da da da da la az da da da nn da nb da da sv nb da da da da da da da da da da da de da da da da da da da da da cs cs da en da pl da da da de nn da da da et da da da da da da da da da en da da da da da da sv da da da da da da nn da en da da da da da de da vi da da da da da en da da da da da nb da da da en da da sv da da fr da da de da da de da da da da da en da da da da da da en da da da da en da da da en da da da da da da da da en nb da en da en da da da en da da en da da en da da en en en da da en en da da en en da en en en nb da en da da da da en da da da da da da da en da da da en da da da da da da da da en da da en en da da da da da da da en ro en sv en de fr de en da da da cs da nl nb da da
Cykelhjelme | Kæmpe udvalg, høj kvalitet og anerkendte mærker - Cykelgear.dk
Der er gratis fragt* på denne ordre
Modtag i morgen bestil inden 14:00
Quick release + Thru Axle
Tilbehør til tasker og cykelkurve
Værktøj til dæk + slange
Værktøj til hjul + eger
Værktøj til Krankboks + kranksæt
Fixie / single speed hjul
Hjul til børne/junior cykler
Hos Cykelgear.dk har vi et stærkt og stort udvalg af godkendte cykelhjelme til både børn og voksne. Derudover findes cykelhjelmene også i mange forskellige kategorier såsom BMX og Skalhjelme, Fullface hjelme og enkeltstartshjelme. Vi har cykelhjelme til herre, cykelhjelme til dame og cykelhjelme til børn. Det kan være vidt forskellige behov, man har fra person til person, når man skal købe en ny cykelhjelm. Derfor er der også mange forskellige slags at vælge imellem i vores webshop. Det vigtigste for dig, når du skal købe en hjelm, det er at vælge en som passer til dig og dit behov. Det er det allervigtigste, når du skal vælge din næste cykelhjelm.
Vi har et kæmpe udvalg af populære cykelhjelme og forhandler i øvrigt kun godkendte kvalitetshjelme. Det er for eksempel cykelhjelme fra anerkendte mærker såsom Abus, MET og Force. Derudover er man også begyndt at designe cykelhjelme med MIPS.
Tryk på linket herunder, hvis du vil have mere viden om de forskellige typer af cykelhjelme - og hvad du skal have med i dine overvejelser, inden du køber en ny cykelhjelm.
Læs mere om Cykelhjelm her
Hvilken cykelhjelm er bedst?
Den bedste cykelhjelm er den, som passer perfekt til dig. Det vigtigste er pasformen - og at du kan lide den. For så kommer du helt sikkert også til at bruge den. Se vores store udvalg af cykelhjelme og brug vores størrelsesguide til at hjælpe dig på vej til købet af din nye cykelhjelm.
Hvornår skal man skifte sin cykelhjelm?
Det anbefales at skifte cykelhjelm efter 5 år, hvis cykelhjelmen ikke har været ude for kraftige slag.
Hvor meget koster en cykelhjelm?
Vi har cykelhjelme i alle prisklasser - og vi har mange billige cykelhjelme.
Hvad er en cykelhjelm med MIPS?
MIPS er et ekstra sikkerhedslag i din cykelhjelm, som giver dig og dit hoved en mere all-round beskyttelse.
Kan man købe cykelhjelm til baby?
Ja, det kan man godt. Det anbefales dog, at man først kører med babyer med cykelhjelm fra de er 9-10 måneder, da det kan være hårdt for deres nakke at bære cykelhjelm.
Køb en Cykelhjelm du bruger
Det kan være svært for nogle at komme i gang med at bruge en ny cykelhjelm. Derfor er en af de vigtigste ting, når du vælger en cykelhjelm til dig selv, at du selv kan lide den. Det gør det nemlig meget nemmere at tage den på hver gang du cykler, når det netop er en hjelm, som du er glad for. Derved kommer du faktisk til at bruge cykelhjelmen og ikke bare købe den.
Der findes mange forskellige hjelme i alverdens farver og diverse designs. Nogle hjelme fås som enkeltfarvet/helfarvet, andre med mønster, nogle med visir, andre uden. Der findes også cykelhjelme med skygge. Der findes altså noget for enhver smag.
Størrelse og pasform på en cykelhjelm
Når du vælger cykelhjelm, er det vigtigt, at du får dig en cykelhjelm, der har en god pasform til dit hoved. Ved du ikke hvilken størrelse cykelhjelm, du skal have, kan du klikke dig ind på vores guide for at finde den rigtige størrelse cykelhjelm:
Se vores guide til at finde den rigtige hjelm til dig her
En cykelhjelm skal først og fremmest sidde rigtigt på hovedet og passe i størrelsen.
En hjelm, der ikke passer, vil ikke beskytte dit hoved ordenligt. Den må hverken kunne rutsje frem eller tilbage, sidde skævt eller for løst. Du skal som udgangspunkt gå efter at måle omkredsen på dit hoved, og så vælge en cykelhjelm, som passer på dette mål.
Du måler omkredsen af dit hoved ved at tage et målebånd og fører det rundt om hovedet på det samme sted, som du ville placere en kasket. Altså lige over ørerne og rundt på panden og baghovedet. Hvis omkredsen af dit hoved matcher to størrelser, f.eks. 50-55 cm og 55-60 cm, så anbefaler vi, at du vælger den store model. Dette er fordi, dit hoved kan hæve en smule op, når blodet pumper rundt. Derudover vil du også have muligheden for at benytte en hue eller kasket under hjelmen.
Cykelhjelme til alle aldre
Børnehjelme starter fra 44 cm og voksenhjelme starter fra 48 cm. Vi har gjort det simpelt at finde cykelhjelme, da du kan navigere rundt i størrelserne via vores filtre. Dem finder du ude i venstre side, når du befinder dig på en kategori.
Vi fører foruden et stort udvalg af cykelhjelme til børn, også et af Danmarks største udvalg af cykelhjelme til herre og cykelhjelme til damer. Vi har prismatch på alle cykelhjelme, så du er sikker på altid at kunne få en billig cykelhjelm hos os. Du skal blotte trykke på "prismatch" knappen på produktet, således at vi kan matche prisen.
Husk, at du altid er velkommen til at ringe til vores kundeservice og få råd og vejledning, når du skal købe den helt rigtige cykelhjelm for dig på Cykelgear.dk.
Hvor længe holder en cykelhjelm?
En hjelm er bygget til at absorbere et hårdt stød eller slag, men kun til at gøre det én gang. Derfor skal en hjelm der har været udsat for et hårdt slag udskiftes. Den vil nemlig ikke længere have den samme evne til at absorbere et nyt slag. Derudover vil det materiale en hjelm er støbt af, over tid, optage fugt fra luften. Dette vil med tiden nedbryde hjelmens opbygning og evne til at absorbere stød eller slag.
Det anbefales generelt, at man udskifter sin cykelhjem minimum hvert 5. år. Det afhænger selvfølgelig også af, hvor meget selve hjelmen er brugt.
En cykelhjelm er ikke altid blot en cykelhjelm. Der findes adskillige typer af cykelhjelme også, som bruges til hver deres formål. Her er nogle af de forskellige typer af hjelme:
For at hjælpe dig med hvilken type hjelm, du skal vælge af de mange cykelhjelme, så er de forskellige hjelme uddybet herunder.
Mange cyklister bruger cykelhjelm, når de til hverdag cykler til og fra deres arbejde. De fleste vælger her en traditionel cykelhjelm. Dette kan dog godt være sporty cykelhjelme, men typisk ikke helt henne i kategorien for cykelhjelme til for eksempel racer, MTB og enkeltstart. Dog er det jo helt op til én selv, hvilken cykelhjelm man vil bruge til hverdag- om det er en af de mere normale cykelhjelme eller en anden mere speciel hjelm. Det er typisk en mere alsidig cykelhjelm, der vælges til hverdagen. Nogle vil betegne hverdagscykelhjelmen som den klassiske cykelhjelm.
I dag er cykelhjelme ikke altid blot for beskyttelsens skyld. En cykelhjelm giver også et statement til andre om ens stil. I den senere tid er cykelhjelmen også blevet et slags trendsymbol, hvor mærker som eksempelvis Nutcase og Thousand lægger stor vægt på design og mode - samtidig med, at der fortsat er fuld sikkerhed i hjelmen.
Cykelhjelme til børn findes i vildt mange farver og med adskillige mønstre. Du kan finde hjelme i alle prisklasser. Noget af det vigtigste her - udover at det skal være en sikkerhedsgodkendt hjelm - må være, at barnet også kan lide hjelmen. Dette kan nemlig være en forudsætning for, at barnet overhovedet vil tage hjelmen på. Hos Cykelgear.dk har vi mange gode og billige cykelhjelme i flotte designs, som børn vil elske. Vi har for eksempel nogle med dyr på eller med fede mønstre. Du kan se udvalget her!
Babyer må have cykelhjelm på fra de er 9-10 måneder. Dog skal de helst ikke ud på alt for lange cykelture, da det kan være hårdt for deres nakke at skulle have en hjelm på. Af den årsag kunne det muligvis være en god ide at vælge en cykelhjelm, der ikke vejer for meget til de helt små.
Når du skal køre på racercykel og samtidig have optimal beskyttelse af en god cykelhjelm, så er der rigtig mange hjelme at vælge imellem. Det der er særlig vigtigt for en racer-cykelhjelm, det er tre ting: lav vægt på hjelmen, god ventilation og at den er aerodynamisk. Racer cykelhjelme bruges ofte både til ture på raceren og til hverdagsbrug. Nogle hjelme kommer også med en aftagelig skygge.
MTB-cykelhjelme udmærker sig på den måde, at de er lidt mere kraftige i looket og har en skygge eller et visir. Skyggen eller visiret på mtb hjelme skal beskytte ansigtet for grene, mudder og vand. En mtb-hjelm er desuden også bygget således, at den går længere ned i nakken end de traditionelle cykelhjelme. Det er netop for at yde mere beskyttelse til mountainbikeren. Her er det også et plus, hvis der er store ventilationshuller, da det giver optimal ventilation til cykelrytteren.
Typisk for BMX- og skalhjelme er, at de har en større, tykkere og lidt tungere ydre skal. Nogle er med skygge og andre uden. Skalhjelme og bmx hjelme er blevet vildt populære cykelhjelme inden for den senere tid, da de giver et statement, som mange godt kan lide og gerne vil associeres med.
Vælger du en fullface hjelm, er det sikkert fordi du dyrker cykelsport, der er til den lidt mere ekstreme side. En fullface-hjelm minder om en motorcykelhjem eller en styrthjelm, da den omkranser hele hovedet - og ikke holdes på af stropper, som andre cykelhjelme gør det. Her er det også essentielt med lav vægt på hjelmen og god ventilation, da den omfangsmæssigt er noget større.
Det vigtigste ved disse hjelme er jo mindre og lettere - jo bedre. Hjelmene er bygget til konkurrenceplan og er samtidig skabt med øje for aerodynamikken.
Cykelhjelme med MIPS giver mere beskyttelse end en klassisk cykelhjelm. MIPS, som betyder Multi directional Impact Protection System, er i bund og grund et slags ekstra beskyttelselseslag i cykelhjelmen. MIPS-hjelmen er især god og påtænkt til rotationsstyrt. Det vil sige styrt, hvor man kan eksempelvis kan ryge henover styret og lande på mange forskellige måde og med forskellige vinkler for hovedet. En almindelig cykelhjelm er derimod udviklet til at beskytte mod direkte tryk på skallen, hvilket ikke er måden, hvorpå de fleste faldskader fra cykel sker.
MIPS-systemet gør, at hjelmen er udstyret med en inderskal, der er frigjort en smule fra yderskallen, således at hjelmens skaller kan rykke sig en smule - uafhængigt af hinanden. MIPS-hjelmen har et specielt lavfriktionslag, som gør det muligt for hovedet at bevæge sig 10-15 mm i alle retninger. Lavfriktionslaget gør at stødet bliver absorberet mere jævnt over hele hjelmen. Almindelige hjelme tager ikke højde for rotationsenergien, der finder sted ved et uheld, og det er det MIPS hjælper med. En MIPS cykelhjelm giver ekstra beskyttelse til især cyklister på racer og mtb.
Læs mere om MIPS-hjelme i vores guide her - og se også vores store udvalg af MIPS-hjelme.
Hagerem og spænde til cykelhjelm
Det er essentielt at din cykelhjelm sidder korrekt på hovedet, og at den er korrekt indstillet. Ellers kan du risikere, at den ikke kan beskytte dit hoved optimalt. Derfor skal både hagerem og spænde også være indstillet korrekt. Hjelmen sidder rigtigt, når den sidder lige på hovedet, set fra siden. Stropperne skal strammes, så der maksimalt er plads til to fingre mellem stropperne og hagen. Hageremmen må ikke på noget tidspunkt være så løs, at den kan skubbes ud under hagen, mens den er lukket. Hageremmens vigtigste funktion er nemlig at holde hjelmen fast på hovedet, når der er bevægelse. Spænderne ved ørerne skal samtidig indstilles, så de sidder lige under ørerne.
Der findes forskellige slags spænder til at lukke cykelhjelmen under hagen. Her er de to mest almindelige:
Det klassiske spænde er det helt almindelige klikspænde, som alle kender. Det er stadig et populært valg og mange nye cykelhjelme kommer med denne type. Fidlock magnetspændet er spændet, som lukker nemt og hurtigt med en magnet. Og på samme vis, er det nemt at åbne igen, ved at man skubber magneterne fra hinanden. Man skubber magneterne sidelæns for at åbne spændet. Den er nem at åbne, og du kan sagtens gøre det med bare én hånd. Men samtidig er den sikker, og den åbner ikke af sig selv i tide og utide.
Udover stropper, hagerem og spænde er der også skruespændet bagpå hjelmen, som med sit tilpasningssystem, hjælper dig til at tilpasse hjelmen endnu mere nøjagtigt til dit hoved, så du får en god pasform. Hjelmen giver bedre beskyttelse, hvis den sidder perfekt på hovedet.
Hvorfor skal du køre med cykelhjelm?
Kun hver tredje cyklist i Danmark bruger Cykelhjelm, men tallet er dog stigende. Til gengæld kører næsten alle sportscyklister (race, MTB, BMX, etc.) med cykelhjelm. Alle hjelme kan være afgørende for dig, hvis uheldet skulle være ude - uanset om du er ude i trafikken eller dyrker sport. Derfor er en god hjelm en god investering for din egen sikkerhed.
Cykelhjelmen beskytter dig mod, at et styrt og dermed et kraftigt slag skulle kunne give dig alvorlige hovedskader. Og i enkelte tilfælde kan det betyde forskellen mellem liv eller død. Især derfor er det sindssygt vigtigt, at du ved, hvad du skal tage højde for, når du vælger din nye cykelhjelm, så du er godt beskyttet.
Alle cykelhjelme som bliver solgt i Danmark skal være godkendt ifølge CE EN 1078, som er standarden i Europa. Dette er din garanti for, at sikkerheden er i top, når du køber en godkendt cykelhjelm. Alle modeller i vores sortiment er godkendte cykelhjelme.
Derudover findes der beskyttelseshjelme til småbørn med mærkningen CE EN1080
Sikkerheden er derfor god på alle cykelhjelme som kan købes herhjemme. Dog er der nogle, der skiller sig ud ved, at der er gjort lidt ekstra for sikkerheden. Det er især hjelme, der er godkendt efter Amerikanske standarder. Deres krav er nemlig skrappere end dem vi har i Europa.
Der findes også hjelme, der er godkendt efter NTA 8776 standarden. Dette er hjelme, der er særligt velegnede til brug på Speed Pedelecs (elcykler der kan køre op til 45 km/t). Disse hjelme beskytter hovedet endnu bedre end de almindelige cykelhjelme.
Dertil findes der også hjelme med MIPS, hvor der ligger et ekstra lag i hjelmen, som også øger sikkerheden på hjelmen udover det påkrævede.
På alle vores cykelhjelme vil det fremgå af produktteksten, hvis en hjelm gør noget ekstra for sikkerheden.
Den sikreste cykelhjelm er cykelhjelme, som er korrekt indstillet. Det lyder måske fjollet, men det er vigtigt, at du formår, at bruge cykelhjelm korrekt. Når cykelhjelmen er korrekt indstillet, så beskytter den mere og mest optimalt.
Få hjælp til valg af cykelhjelm
Hos Cykelgear.dk har du altid mulighed for at få råd og vejledning omkring cykler, tilbehør og selvfølgelig også cykelhjelme. Er du eksempelvis i tvivl om forskellen på to forskellige cykelhjelme og er i tvivl om, hvilken der vil passe bedst til dig og dit behov, så står vi klar til at guide og vejlede dig i vores kundeservice.
Billige cykeldele, cykeludstyr og cykler online
Cykelgear.dk sælger alt inden for cykler, reservedele, cykeltøj samt tilbehør og bestræber sig på at være billig. I det store sortiment findes et bredt udvalg af blandt andet cykler, hjul, stel, værktøj, m.m. fra en lang række forskellige mærker.
Ved siden af en billig pris på udstyr vil du desuden møde en engageret og service-minded cykelforhandler, der med glæde vil guide dig til det rette køb.
Modtag vores nyhedsbrev og kom først til de gode tilbud, besparelser og gør-det-selv guides.
Jeg giver samtykke til at modtage direkte markedsføring. Se privatlivspolitik.
Industrivej 5, 9575 Terndrup
Alle priser er i danske kroner inkl. moms
* Gratis fragt gælder ved GLS PakkeShop, GLS Erhverv, PostNord MyPack Collect, dao og INSTAHOME.
* Gratis fragt gælder ved GLS PakkeShop, GLS Erhverv, PostNord MyPack Collect, dao og INSTAHOME.